je lepšia rekonštrukcia rodinného domu stavebnou firmou alebo svojpomocne?
je pravdou, že pri svojpomocnom prerábaní viete ušetriť. budete však musieť investovať omnoho viac času a disponovať skvelými organizačnými schopnosťami pri manažovaní jednotlivých majstrov. taktiež môžete neuváženým či neodborným konaním spôsobiť na stavbe problémy a komplikácie. stavebná firma vám spravidla ušetrí čas aj energiu, jej služby sú pohodlnejšie a spoľahlivejšie.
nech už sa rozhodnete akokoľvek, pri voľbe stavebnej firmy aj remeselníkov zvažujte referencie na internete alebo od známych. nepristupujte na spoluprácu bez zmluvy! mohlo by sa vám to vypomstiť zle odvedenou prácou, ktorú nebudete mať ako reklamovať.
na základe rozsahu rekonštrukcie budete potrebovať buď ohlásenie stavby alebo stavebné povolenie.
ohlásenie stavby postačí pri drobných stavbách plniacich doplnkovú funkciu, ktoré nemôžu podstatne ovplyvniť životné prostredie; pri stavebných úpravách, ktorými sa podstatne nemení vzhľad stavby a pri udržiavacích prácach, ktoré by mohli ovplyvniť stabilitu stavby, jej vzhľad alebo životné prostredie.
stavebné povolenie treba pri stavbách každého druhu, pri zmene stavieb, najmä pri prístavbe, nadstavbe a pri stavebných úpravách a na stavebné úpravy, najmä búracie práce.